title: موحا أوحمو الزياني
text: ف 1908، غادي يبدا موحا يحارب لفرانساويين لي كانو حتلو ديك لوقت الشاوية و الدار لبيضا. ف 1913، غادي يبداو يدخلو لفرانساويين ل لأطلس و غادي يحاربهم موحا و جيشو ف لقصيبة. ف نونبر 1914, غادي يغلبو لقبايل د زايان فرانسا ف لمعركة د لهري، لي تقتل فيها جينيرال فرانساوي و 33 من الضباط ديالو. من بعد هاد لمعركة غادي تزيد فرانسا ف لعسكر ديالها وغادي تحتل خنيفرة. موحا و لجيش ديالو كملو لمقاومة ديالهم ف الجبل.